उत्तराखंड में मास्क नहीं पहनने पर बढ़ाया गया जुर्माना, अब लापरवाही पड़ेगी महंगी
उत्तराखंड में कोरोना प्रोटोकॉल की अनदेखी को देखते हुए मास्क नहीं पहनने पर जुर्माना बढ़ा दिया गया है। मुख्यमंत्री तीरथ सिंह रावत ने रविवार एक उच्च-स्तरीय बैठक में यह निर्णय लिया और अधिकारियों को इस संबंध में आदेश दिया।
देहरादून: उत्तराखंड में कोरोना प्रोटोकॉल की अनदेखी को देखते हुए मास्क नहीं पहनने पर जुर्माना बढ़ा दिया गया है। मुख्यमंत्री तीरथ सिंह रावत ने रविवार एक उच्च-स्तरीय बैठक में यह निर्णय लिया और अधिकारियों को इस संबंध में आदेश दिया। मुख्यमंत्री के आदेशानुसार, राज्य में अब मास्क नहीं पहनने पर 500 रुपये जुर्माना देना होगा। पहले सिर्फ 200 रुपये का जुर्माना था।मुख्यमंत्री ऑफिस (CMO) की ओर से यह जानकारी दी गई है। CMO ने बताया कि मुख्यमंत्री ने अधिकारियों को राज्य की सीमा पर पोस्ट बनाने के लिए भी कहा है, जहां यह सुनिश्चित किया जाएगा कि कोई भी बिना कोरोना नेगेटिव रिपोर्ट वाला यात्री राज्य में एंट्री न कर पाए। यात्रियों को अपने साथ कोरोना की नेगेटिव RT-PCR रिपोर्ट लानी जरूरी है।CMO ने बताया, "एक उच्च-स्तरीय बैठक में उत्तराखंड के मुख्यमंत्री तीरथ सिंह रावत ने अधिकारियों को निर्देश दिया है कि मास्क नहीं पहनने वालों पर जुर्माने को 200 रुपये से बढ़ाकर 500 रुपये कर दिया जाए। उन्होंने राज्य की सीमाओं पर चेक पोस्ट स्थापित करने और नकारात्मक आरटी-पीसीआर रिपोर्ट के बिना किसी को भी राज्य में प्रवेश नहीं करने देने का निर्देश भी दिया है।"